Rosberg sokkolta kicsit Hamiltont | VS.hu
20150926-VS-52651-rosberg-sokkolta-kicsit-hamiltont
Rosberg sokkolta kicsit Hamiltont Fotó: AFP / TORU YAMANAKA	Vándor Éva
2015. szeptember 26., szombat 9:13
A Mercedes német versenyzője, Nico Rosberg a Forma–1-es Japán Nagydíj időmérőjének döntő szakaszában gyorsabb volt, mint világbajnok csapattársa, Lewis Hamilton. Danyiil Kvjat hatalmas balesete miatt az utolsó másodpercekre piros zászlóval állították le az edzést.
A szombati szabadedzésen a Mercedesek már egyértelművé tették, hogy szárazon uralják Szuzukát, az időmérőn pedig nem is engedtek oda mást az élre. A Q3 utolsó percében Danyiil Kvjat nagyon
odacsapta a Red Bullját, az utolsó erős körökre így már nem maradt idejük a
többieknek. Nico Rosberg így sikerrel akadályozta meg, hogy Lewis Hamilton megszerezze első szuzukai pole-ját: a britnek meg kellett elégednie a második hellyel, pedig gyorsabbnak bizonyult Rosbergnél, de az utolsó mért körébe belehibázott. A harmadik helyre Valtteri Bottas ért oda a Williamsszel, Sebastian Vettel pedig csak a negyedik lett a Ferrarival. Az első tízben végzett még Felipe Massa, Kimi Räikkönen, Daniel Ricciardo, Romain
Grosjean, Sergio Pérez és a nagyot bukó Danyiil Kvjat. Kvjat félig lebontotta a Red Bullt
Nico Rosbergnek nem indult simán az időmérője, már az edzés elején gondja
akadt a motorral, később pedig alulkormányzottsággal küzdött, és a csapattól
várt tanácsot, hogy hogyan oldja meg a helyzetet. Valahogy sikerült, mert a
Q1-ben végül a második helyen végzett Lewis Hamilton mögött. Az időmérő első szakaszában ketten is kicsúsztak. A sauberes Marcus
Ericsson a Spoonban vesztette el a kontrollt az autója felett, de koccanás
nélkül megúszta. Ericsson kicsúszása
A Q1 legpechesebbje, Max Verstappen a nyolcadik
helyen kényelmesen bejutott volna a Q2-be, de a Toro Rossója egyszerűen megállt a hajtűkanyarnál, így a holland versenyző csak a 15. helyről indulhat a vasárnapi futamon. A japánspecialistának számító Jenson Button
mindig ott volt az első tízben a szuzukai időmérőkön, a McLaren szomorú
helyzetét jól jelzi, hogy idén már a Q1-en sem tudott túljutni. A Q1-ben
Buttonon kívül búcsúzott még Marcus Ericsson, Felipe Nasr, Will Stevens és
Alexander Rossi. A Q1 eredménye
Fernando Alonso a McLaren Hondával bejutott ugyan a
Q2-be, de ennél többre már nem volt képes a hazai közönség előtt: a spanyol a
14. helyen esett ki. A Q2-ben is a Mercedesek végeztek az élen (Rosberg,
Hamilton, Räikkönen). A Ferrarinak pedig meg kellett barátkoznia azzal, hogy
több mint héttizedes volt a hátránya a Mercedesekhez képest. Az időmérő második szakaszában búcsúzott Nico
Hülkenberg, Carlos Sainz, Pastor Maldonado és Max Verstappen. A Q2 eredménye
Miután a Mercedesek ellentmondást nem tűrően uralták a szuzukai időmérőt, Toto Wolff csapatfőnök az edzés után elégedetten nyilatkozhatta, hogy a csapat egy héttel ezelőtti szingapúri formája csak átmeneti gyengélkedés volt. Az idén tizedik alkalommal bérelték ki az első rajtrácsot a Mercedesek. A Forma–1-es Japán Nagydíjat az M4 közvetíti, a
futam vasárnap reggel hétkor startol.